Odense Adresse-Contoirs Efterretninger, 1812-06-05
Lovgivning og offentlige Foranstaltninger. 6 Mai 1812. Plakat, hvorefter Hs. Majestæt (i Henseende til det ved Forordningen af 6 Juni f. A. paabudne Qvantum af 280,000 Tdr. Rug og 280,000 Tdr. Byg, som skal leveres efter Landepriserne hvert Aar, i Betragtning af sidste Høsts mindre gode Udfald, ikke vil føie til denne Forhøielses Beløb for indeværende Aar hvad Jord= og Tjendeafgivtens oprindelige Beløb og de øvrige, paa Jordeiendomme hæftende, staaende Skatter, beregnede til Kornvarer, udgjøre mindre i dette, end de udgjorde i afvigte Aar, og har i denne Anledning befalet: For indeværende Aar 1812 skal den ved Forordningen af 1 Octbr. 1802 paabudne Jord=Afgivet være forhøiet med 21 Gange, og den ved samme Forordning paabudne Tiende=Afgivt med 13 Gange saa meget, som dens oprindelige Beløb, saa at altsaa det oprindelige Beløb af Jord=Afgivten for samme Tid erlægges i alt 22 og af Tjende=Afgivten i alt 14 Gange. Naar Hovedgaards= eller dermed ved Forordn. af 1 Octbr. 1802 i lige Klasse sat Jord for nærværende Tid er bortforpagtet paa eet Aar eller længere Tid, bør, saafremt Forpagtnings-Kontrokten ikke medfører anden Bestemmelse, Forpagteren saaledes tage Deel i Forhøielsens Udredelse, at af de 21 Gange hvormed Jord=Afgivtens oprindelige Beløb er forhøiet, falde de 8 Gange ham allene til Last, og at han for de øvrige 13 Ganges Forhøielse svarer i alt 78 Skilling pr. Tønde Land, da Eieren derimod udreder Resten af Forhøielsen. Naar Jord, hvad enten samme er Hovedgaards= eller Bonde, eller anden dermed i Klasse, sat Jord, er overdragen til Eiendom eller i Arvefæste imod aarlig Afgivt, som enten ganske eller tildeels ydes i Korn eller andre Naturalprodukter eller Tjenester, tager Afgivtseieren, og, naar Jord er overdragen i simpelt Fæste, Eieren, uagtet denne Forhøielses større Beløb, dog ikkun Deel i dens Udredelse med det samme Beløb i det Hele, hvormed han forhen var pligtig at deeltage i de ved Forordningerne af 21 October 1803, 6 Juni 1806, 8 April 1808 og 4 September 1809 paabudne, men fra 1 Jul afvigte Aar ophævede, Forhøielses=Afgivters Udredelse, hvorimod Brugerne udrede det øvrige. Er Jord overdragen til Eiendom eller i Arvefæste imod aarlig Afgivt, som er bestemt til en fast og uforanderlig Pengebetaling, da skal Afgivtseieren være fritagen for at udrede, og Besidderen saaledes ikke være berettiget til af ham at fordre gotgjort nogen Deel af Forhøielsen. Tiende Afgivter, undtages fra Forhøielsen i det Tilfælde, at Tienden er afhandlet for bestandigen til Yderne imod en fast og uforanderlig aarlig Pengebetaling. Paa Bornholm skal derimod Jord= og Tjende=Afgivten for indeværende Aar ikkun være forhøiet med 7 Gange saa meget, som Afgivtens oprindelige Beløb sammesteds udgjør. - For de Kornvarer, som i Følge Forordningen af 14 Octbr. f. A., leveres, tilstaaes Yderne 22 Rd. 72 s. pr. Tønde Hvede, 17 Rd. 80 sk. pr. Tønde, Rug, 12 Rd. 32 s. pr. Tønde Byg og 7 Rd. 56 sk. pr. Tønde Havre, der for saavidt Rugen og Bygget angaaer. ere de samme Priser, hvorefter Forhøielsen i Jord= og Tjende Afgivten for indeværende Aar er beregnet, ligesom Priserne paa Hveden og Havren ere ansatte efter et Middeltal af Distrikternes forskjellige Landepriser, der er udregnet i samme Forhold som hine Priser paa de tvende andre Kornsorter. For hvert Læs Høe af 32 Lispunds Vægt bestemmes følgende Betaling: i Sjællands Stift 13 Rd. 32 s. og i de øvrige Stifter 11 Rd. 72 s., og for hvert Læs Halm af 24 Lispunds Vægt i Sjællands Stift 8 Rd. og i de øvrige Stifter 6 Rd. Gotgjørelsen saavel for Kornvarerne som for Høet og Halmen gotgjøres Yderne ved Liqvidation i de Kongelige Statter for indeværende Aar. Og lader Hs. Majestæt derhos bortfalde den fra 26 Octbr. 1806 til 26 Octbr. d. A. tilbagestaaende Repartition, som ellers, paa Grund af Forordningen af 28 Juli 1784, 83. kunde være at foretage paa det kontribuable Ager og EngsHartkorn til Erstatning af en Deel af Bekostningen paa den for disse Aar anskaffede Fourage til den militaire Tjeneste.